Úradný vestník L 050 , 20/02/1997 S. 0028 - 0031



Rozhodnutie Komisie z 28. januára 1997, ktoré ustanovuje identifikačný systém pre obalový materiál v zmysle smernice Európskeho parlamentu a Rady 94/62/ES o obaloch a odpadoch z obalov (Text s platnosťou pre EHP) (97/129/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Európskeho parlamentu a Rady 94/62/ES z 20. decembra 1994 [1] o obaloch a odpadoch z obalov, a najmä na jej článok 8 ods. 2, keďže identifikačný systém je dobrovoľný aspoň počas prvej etapy, avšak je predmetom zváženia jeho uvedenia na povinnom základe v budúcich etapách; keďže identifikačný systém sa bude pravidelne kontrolovať a podľa potreby dopĺňať podľa postupu uvedeného v článku 21 smernice 94/62/ES; keďže opatrenia uvedené v tejto smernici sú v súlade so stanoviskom výboru, ktorý bol vytvorený v súlade s článkom 21 smernice 94/62/ES, PRIJALA TOTO ROZHODNUTIE: Článok 1 Toto rozhodnutie, ktoré sa vzťahuje na všetky obaly uvedené v smernici 94/62/ES, má za cieľ stanoviť číslovanie a skratky, na ktorých sa zakladá identifikačný systém. Stanovuje pôvod použitých obalových materiálov a určuje, ktoré materiály budú predmetom identifikačného systému. Článok 2 Na účely tohto rozhodnutia platí: - tu uvedené pojmy sú v súlade s vymedzeniami pojmov uvedenými v článku 3 smernice 94/62/ES, - kombinovaný obal: predstavuje obal zložený z viacerých rôznych materiálov, ktorý nie je možné ručne rozdeliť a ktorý nepresahuje určené percento hmotnosti, ktoré sa stanovuje v súlade s postupom uvedeným v článku 21 smernice 94/62/ES. Prípadné výnimky pre niektoré materiály sa stanovia rovnakým postupom. Článok 3 Číslovanie a skratky identifikačného systému sú uvedené v prílohách. Ich používanie je postavené na dobrovoľnom základe pre plastické materiály uvedené v prílohe I, papierové a kartónové materiály uvedené v prílohe II, kovy uvedené v prílohe III, drevené materiály uvedené v prílohe IV, textilné materiály uvedené v prílohe V, sklené materiály uvedené v prílohe VI a kombinované obaly uvedené v prílohe VII. Rozhodnutie o tom, či sa identifikačný systém pre nejaký materiál, alebo materiály zavedie povinne, je možné prijať v súlade s postupom uvedeným v článku 21 smernice 94/62/ES. Článok 4 Toto rozhodnutie je adresované členským štátom. V Bruseli 28. januára 1997 Za Komisiu Ritt Bjerregaard člen Komisie [1] Ú. v. ES L 365, 31.12.1994, s. 10. -------------------------------------------------- PRÍLOHA I Číslovací a skratkový systém [1] pre plasty Materiál | Skratky | Číslovanie | Polyetylén tereftalát | PET | 1 | Polyetylén veľkej hustoty | HDPE | 2 | Polyvinylchlorid | PVC | 3 | Polyetylén malej hustoty | LDPE | 4 | Polypropylén | PP | 5 | Polystyrén | PS | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | [1] Používať len veľké písmená. -------------------------------------------------- PRÍLOHA II Číslovací a skratkový systém [1] pre papier a kartón Materiál | Skratky | Číslovanie | Zvlnený kartón | PAP | 20 | Nezvlnený kartón | PAP | 21 | Papier | PAP | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 | [1] Používať len veľké písmená. -------------------------------------------------- PRÍLOHA III Číslovací a skratkový systém pre kovy Materiál | Skratky | Číslovanie | Oceľ | FE | 40 | Hliník | ALU | 41 | 42 | 43 | 44 | 45 | 46 | 47 | 48 | 49 | -------------------------------------------------- PRÍLOHA IV Číslovací a skratkový systém [1] pre drevené materiály Materiál | Skratky | Číslovanie | Drevo | FOR | 50 | Korok | FOR | 51 | 52 | 53 | 54 | 55 | 56 | 57 | 58 | 59 | [1] Používať len veľké písmená. -------------------------------------------------- PRÍLOHA V Číslovací a skratkový systém [1] pre textilné materiály Materiál | Skratky | Číslovanie | Bavlna | TEX | 60 | Vrecovina, juta | TEX | 61 | 62 | 63 | 64 | 65 | 66 | 67 | 68 | 69 | [1] Používať len veľké písmená. -------------------------------------------------- PRÍLOHA VI Číslovací a skratkový systém [1] pre sklo Materiál | Skratky | Číslovanie | Bezfarebné sklo | GL | 70 | Zelené sklo | GL | 71 | Hnedé sklo | GL | 72 | 73 | 74 | 75 | 76 | 77 | 78 | 79 | [1] Používať len veľké písmená. -------------------------------------------------- PRÍLOHA VII Číslovací a skratkový systém [1] pre kombinované obaly Materiál | Skratky | Číslovanie | Papier a kartón/rôzne kovy | | 80 | Papier a kartón/plasty | | 81 | Papier a kartón/hliník | | 82 | Papier a kartón/cínový plech | | 83 | Papier a kartón/plasty/hliník | | 84 | Papier a kartón/plasty/hliník/ cínový plech | | 85 | | 86 | | 87 | | 88 | | 89 | Plasty/hliník | | 90 | Plasty/cínový plech | | 91 | Plasty/rôzne kovy | | 92 | | 93 | | 94 | Sklo/plasty | | 95 | Sklo/hliník | | 96 | Sklo/cínový plech | | 97 | Sklo/rôzne kovy | | 98 | | 99 | [1] Používať len veľké písmená. --------------------------------------------------